open-index/open-wikipedia-markdown huggingface dataset:
Simon Zhang Jiumu

**Simon Zhang Jiumu** (født 12. oktober 1918 i landsbyen Dongcheng i fylket Yanguan i nåværende provins Hebei i Kina, død 12. desember 1999) var katolsk biskop av Xuanhua. Han var ikke tilknyttet til den kinesiske patriotiske katolske forening.
## Liv og virke
Han studerte ved juniorseminaret i Xuanhua og ble presteviet i 1945. Han virket deretter som kapellan. Han studerte ved Fu Jen katolske universitet i Beijing 1948-1951, og vendte tilbake til Xuanhua bispedømme på grunn av sykdom.

Zhang Jiumu var fengslet fra 1954 til 1964, og i 1966 ble han sendt til laogaileirer for tretten år. Etter at han ble løslatt i 1979 vendte han tilbake til Xuanhua.

I 1989 ble han hemmelig bispeviet for Xuanhua av biskop Peter Liu Guandong av Yixian, en ledende «undergrunnsbiskop» i Hebei.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1890-1958) *1934
*Erkebiskop Giuseppe Ferruccio Maurizio Rosà, O.F.M. (1888-1961) *1946 
*Biskop Peter Joseph Fan Xueyan (1907-1992) *1951
*Biskop Francis Zhou Shanfu (Zhou Fangji) (1915-1989) *1981
*Biskop Peter Liu Guandong (1919-2013) *1982
*Biskop *Simon Zhang Jiumu* (1918-1999) *1989

## Referanser
Juba (elv)

**Juba** (somalisk: *Jubba*) er ei elv i Somalia. Den er 1&nbsp;658&nbsp;km lang, med et nedbørfelt på 497&nbsp;626&nbsp;km².

Elva har utspring i Mendebofjellene i Etiopia, men blir ikke til før ved Doolow på grensa til Somalia der de to elvene Dawa og  løper sammen og danner hovedelva Juba. Den renner gjennom den sørvestsomaliske historiske regionen Jubaland, som er det vannrikeste området i landet, og munner ut i Det indiske hav ved Kismaayo. Landskapet langs elva består hovedsakelig av savanne. Ved sterke regnfall flommer Juba lett over og skader landsbyer og jordbruksområder langs elva. 

Den største sideelva er Shebele, som mesteparten av tiden er uttørket, men som i regnrike år er lengre enn Juba.

Krigspartiet *[[Juba Valley Alliance]]* i Somalia har tatt navnet sitt etter elva. Det samme har de to forvaltningsregionene Jubbada Dhexe (Midtre Juba) og Jubbada Hoose (Nedre Jubba), og den italienske kolonien Oltre Giuba som eksisterte fra 1924–1926.

## Se også
* Liste over verdens lengste elver
Shebele

**Shebele** (somalisk: *Wabi Shabeelle*) er ei elv i Etiopia og Somalia. Den er 1&nbsp;820&nbsp;km lang. Navnet kommer fra det somaliske *Shabeel* som betyr «leopard».

Elva har utspring i Mendebofjellene i Etiopia, øst for Awassa og Yirga Alem, hvor elvas kilde blir holdt hellig av både Sidamo og Arsi Oromo-folkene. Derfra renner den først mot øst, deretter sørøst gjennom det sørøstlige Etiopia, og passerer etter 920&nbsp;km over grensa til Somalia. Den snur nå gradvis i en mere sørlig retning mot hovedstaden Mogadishu. Rundt 20&nbsp;km nord for byen snur elva mot sørvest, og renner parallelt med Benadirkysten ved Indiahavet, hvor elva til slutt forsvinner i et sumpområde. Ved sterke regnfall rekker den, etter rundt 900&nbsp;km innenfor Somalia, fram til munningen i elva Juba, som kort tid etter munner ut i Indiahavet.

De viktigste byene langs elva er Kalafo, Beledweyne, Buulobarde, Jawhar og Afgooye. Ved Melka Wakena i Etiopia ble det i 1989 satt i drift et vannkraftverk.

## Se også
* Liste over verdens lengste elver
Jimmy Heuga

**James Frederic «Jimmy» Heuga** (født 22. september 1943 i Tahoe City, California, død 8. februar 2010) var en amerikansk alpinist. Han var den første alpinisten fra USA som vant en olympisk medalje.

Heuga vokste opp i vintersportsstedet Squaw Valley i California. Han fikk sitt gjennombrudd i verdenseliten i 1962, da han under VM i franske Chamonix ble nummer fem i kombinasjonsøvelsen.

To år senere feiret Heuga karrierens største triumf. Under OL 1964 i Innsbruck tok han bronse i slalåm. Sammen med sølvmedaljen til Billy Kidd i samme renn var dette de første alpinmedaljene i historien for USAs mannlige utøvere.

Heuga bekreftet kapasiteten under VM 1966 i Portillo i Chile. Der ble han nummer fire i kombinasjonen og nummer seks i slalåm.

Heuga måtte avbryte idrettskarrieren i 1970, da han fikk diagnosen multippel sklerose.

## OL-medaljer
* 1964  Innsbruck -  Bronse i alpint, slalåm, menn  USA

## Referanser


## Eksterne lenker
*
Ɍ

***' og ***' (*[[R]]* med strek gjennom) er en bokstav som brukes for å skrive kanuri-språket i Niger. 

I Unicode kodes  som U+024C (&#X024C;) og U+024D (&#X024D;).
Vincent Zhan Silu

**Vincent Zhan Silu** (født 16. mars 1961 i Kina) er katolsk biskop av Mindong i Fujian, et bispedømme basert i Ningde i stedet for sitt tradisjonelle sete i Funing.

Undergrunnskatolikkene har en biskop som betjener det tradisjonelle bispedømme som dekker omtrent samme territorium, og har klart flere kirkebesøkende.
## Liv og virke
### Prest
Zhan Silu begynte ved presteseminaret i Sheshan i 1984 og ble presteviet for bispedømmet Mindong i 1989. I 1998 tok han en grad i teologi ved bispedømmet Hongkongs presteseminar i bydelen Aberdeen, et seminar som er aggregert til Det pavelige universitet Urbaniana i Roma.
### Biskop
Han ble valgt til hjelpebiskop av Mindong i 1999. Den 6. januar 2000 ble han bispeviet i Beijing uten pavelig mandat.

Biskopen holdt en lav profil etter ordinasjonen, og gikk sjelden bispekledt i Mindong. Dan ordinerte ingen prester, og feiret heller ikke messder i bispeskrud. Han fortalte at dette var fordi han ikke ville bli til hinder for dialogen med «undergrunnskatolikkene» i området. 

Han ble medlem av Det kinesiske folks politiske konsultative konferanse i 2005. Han er også en av visepresidentene for den kinesiske patriotiske katolske forening.

Biskop Zhan Silu ble innsatt som biskop av Mindong den 14. mai 2006, over seks år etter at han ble bispeviet uten pavelig mandat, og et drøyt halvår etter at hans forgjenger biskop Peter Zhang Shizhi døde den 5. august året før.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Joseph Liu Yuanren (1923-2005) *1993
* Biskop *Vincent Zhan Silu* (1923-2005) *2000

## Referanser
Sergio Bergamelli

**Sergio Bergamelli** (født 16. august 1970 i Alzano Lombardo) er en tidligere italiensk alpinist. Som sine yngre brødre Giancarlo, Norman og Thomas spesialiserte han seg innen disiplinene storslalåm og slalåm.

Bergamelli debuterte i mesterskapssammenheng i junior-VM 1988, der han tok sølvmedaljen i storslalåm. Året deretter ble han juniorverdensmester i slalåm og tok bronse i storslalåm. I sesongen 1988/89 ble han nummer fem sammenlagt i europacupen, og forbedret dette til fjerdeplass i sesongen 1989/90.

23. november 1991 debuterte Bergamelli i verdenscupen, i storslalåmrennet i Park City, der han ble nummer 11. Noen uker senere, 5. januar 1992, vant han storslalåmrennet i Kranjska Gora. Sesongen 1991/92 ble han nummer åtte sammenlagt i storslalåmcupen. Sesongen 1992/93 greide han ikke å levere tilsvarende prestasjoner, og i 1994 mistet han nesten hele sesongen på grunn av skader.

Året deretter oppnådde Bergamelli regelmessig plasser blant de 20 beste i verdenscuprenn, men var ikke lenger helt i verdenseliten, og måtte ofte nøye seg med å kjøre europacup- og FIS-renn. Våren 2001 ga han beskjed om at han la opp.

I løpet av tre OL/VM-deltakelser oppnådde han som best en 16.-plass (storslalåm under OL 1992 i Albertville).

## Meritter
**OL**
* Albertville 1992: 16.-plass i storslalåm
* Nagano 1998: 17.-plass i storslalåm

**VM**
* St. Anton 2001: 17.-plass i slalåm

**Junior-VM**
* Madonna di Campiglio 1988: sølv i super-G, 18.-plass i utfor, 22.-plass i storslalåm
* Aleyska 1989: gull i slalåm, 3, plass i storslalåm

**Verdenscup**
* Sesongen 1991/92: 8.-plass i displincupen i storslalåm
* 1 seier:

**Europacup**
* Sesongen 1988/89: 5.-plass i slalåmcupen, 5.-plass i totalsammendraget
* Sesongen 1989/90: 4.-plass i storslalåmcupen, 4.-plass totalt
* Sesongen 1998/99: 6.-plass i slalåmcupen

**Andre meritter**
* Italiensk mester i storslalåm 1995

## Referanser


## Eksterne lenker
*
Leila Piccard

**Leila Piccard** (født 11. januar 1971 i Les Saisies) er en tidligere fransk alpinist.

Familien Piccard var fast bestanddel av verdenscupen på 1990-tallet, i tillegg til Leila og OL-vinneren Franck Piccard deltok også brødrene Ian (født 1968) og Jeff (født 1976). Hun feiret sin eneste seier i Tignes, der hun vant parallellslalåmrennet. I tillegg oppnådde hun tre tredjeplasser.

Karrierens mest minneverdige øyeblikk kom imidlertid i VM 1997 i Sestriere, i storslalåm. Hun lå på 13.-plass etter førsteomgangen, men med bestetid i finaleomgangen kjørte hun seg helt opp på bronseplassen, og hadde bare Deborah Compagnoni og Karin Roten foran seg på resultatlisten. Hun la opp i 2000.

## Pallplasseringer i verdenscupen

## Referanser


## Eksterne lenker
*
Bonaventure Luo Juan

**Bonaventure Luo Juan** (1917–2007) var en katolsk biskop av Shuozhou i Shanxi i Folkerepublikken Kina.

## Liv og virke
### Bakgrunn
Han begynte på bispedømmets juniorseminar i 1935, fortsatte på storseminaret.
### Prest
Han ble presteviet i 1944 i katedralen i Taiyuan. Han arbeidet i en rekke lokale menigheter før han ble engasjert i erkebispedømmet Lanzhou i provinsen Gansu. 

Under de ustabile årene fra 1949 til 1954 vendte han tilbake til sin landsby og arbeidet på et gårdsbruk. I 1954 begynte han på studier i Fenyang og arbeidet deretter på sykehusl.

Han ble sogneprest i Nanguan i 1986. Ved siden av sitt vanlige prestelige virke åpnet fader Luo biskopen en øyenklinikk samme år. I ung alder hadde han lært oftalmologi av tyske misjonærer, og denne kunnskapen formidlet han videre til nonnene som arbeidet ved klinikken.

### Biskop (patriotisk)
Han ble bispeviet den 8. juli 1990 og ledet bispedømmet Shuozhou i seksten år, til sin død. Han ble approbert av paven i sitt embede.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Benedict Bonaventura Zhangxin O.F.M. (1911-1999) *1981
* Biskop *Bonaventura Luo Juan* (1917-2007) *1990

## Referanser
Universitetsbiblioteket i Bergen

**Universitetsbiblioteket i Bergen** ble offisielt opprettet i 1948, men er en videreføring av Bergens Museums bibliotek, som ble grunnlagt samtidig med selve museet av stiftsamtmann Wilhelm Frimann Koren Christie i 1825. Universitetsbiblioteket er et offentlig vitenskapelig bibliotek. Biblioteket er en del av det totale faglige og pedagogiske tilbudet ved Universitetet i Bergen.

Bibliotekets samlinger består i 2008 av ca. 1,78 millioner bind bøker og tidsskrifter, ca.  bilder, vel  manuskripter og diplomer, ca.  kartblad og atlas,  mikroformer,  elektroniske dokumenter, og ca.  musikkinnspillinger. UB har  løpende tidsskriftabonnementer, herav  i elektronisk form.

## Referanser


## Eksterne lenker
*
Tony Gatlif

**Tony Gatlif** (født **Michel Dahmani** den 10. september 1948 i Alger i Algerie) er en fransk filmregissør som også har jobbet som manusforfatter, skuespiller og produsent.

Gatlifs far var kabyl, moren var roma. Begge kulturer gjorde sterkt inntrykk på ham og inspirerte en rekke av hans filmer.

Han flyttet til Frankrike i 1960 under den algeriske frigjøringskrigen. Gatlif hadde roller i en rekke teaterproduksjoner før han i 1975 regisserte sin første spillefilm *La Tête en ruine* (1975). Fire år senere kom *La Terre au ventre* (1978), en fortelling om den algeriske frigjøringskrigen. 

Siden *Corre, gitano* fra 1981 har Gatlifs filmer omhandlet romfolket. 

*Exils* (2004) vant prisen for beste regi i Cannes. Hans seneste film, *Transylvania*, hadde premiere i Cannes i 2006.

Gatlif ble i 2015 utnevnt til ridder av Æreslegionen.

## Filmografi
* 1975 *La Tête en ruine* 
* 1978 *La Terre au ventre*
* 1981 *Corre gitano*
* 1981 *Canta gitano*
* 1982 *Les Princes*
* 1985 *Rue du départ*
* 1989 *Pleure pas my love*
* 1990 *Gaspard et Robinson*
* 1992 *[[Lykke på reisen]] (Latcho Drom)*
* 1995 *Mondo*
* 1997 *[[Den gale fremmede]] (Gadjo dilo)*
* 1998 *[[Barn av storken]] (Je suis né d'une cigogne)*
* 2000 *[[Flamenco i blodet]] (Vengo)*
* 2001 *Swing*
* 2004 *Exils*
* 2006 *Transylvania*
* 2009 *Korkoro*
* 2012 *Indignados*
* 2014 *Geronimo*
* 2016 *Djam*

## Referanser


## Eksterne lenker
*
Mathias Lu Zhengshen

**Matthias Lu Zhengshen** (født 23. januar 1919, død 4. januar 2002) var katolsk undergrunnsbiskop av Tianshui i Gansu i Folkerepublikken Kina.

## Biografi
Han ble presteviet 17. april 1981 hemmelig bispeviet av biskop Casimir Wang Milu i 1983.

Han var med på det hemmelige bispemøte i landsbyen Zhangerce i Shaanxi i november 1989 der det ble organisert en hemmelig bispekonferanse for undergrunnskirken. Myndighetene fant raskt ut, og etter noen uker ble han og de andre deltagende biskoper arrestert, dessuten noen undergrunnsbiskoper som ikke hadde vært til stede. De øvrige arresterte var biskopene Guo Wenzhi i Heilongjiang, Joseph Li Side av Tianjin, Paul Li Zhenrong i Hebei, Peter Liu Guandong av Yixian, Philip Yang Libo av Lanzhou, Bartholomew Yu Chengti av Hanzhong og Zhang Liren og Hohhot. Dessuten generalvikar Su Zhemin og prestene Shi Wande og Zhang Gangyi, og lekmannen Wang Tongshang.

Biskop Lu ble løslatt 24. april 1990 av helsegrunner og satt i husarrest. Han døde 82 år gammel den 4. januar 2002.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Casimir Wang Milu (1943-2017) *1981
* Biskop Bartholomew Yu Chengti (Chengdi) (1919-2009) *1981
* Biskop *Mathias Lu Zhengshen* (1919-2002) *1982

## Referanser
Den Norske Fredsfilmprisen

**Den Norske Fredsfilmprisen**/ *Norwegian Peace Film Award (NoFPA)* skal gis til en film som setter søkelys på direkte, strukturell eller kulturell vold og på en kreativ og kunstnerisk måte bidrar til forebygging eller reduksjon av vold/krig. Det norske fredsfilmfondet sponser prisen. Dette fondet er et samarbeid mellom Tromsø Internasjonale Filmfestival, Centre for Peace Studies og Studentnettverk for fred.

Prisen deles ut hvert år under Tromsø Internasjonale Filmfestival. 

## Vinnere
* 2024: *The Monk and the Gun*, Pawo Choyning Dorji, Buthan
* 2023: *Tantura* (Alon Schwarz, Israel
* 2022: *The Wasteland*, Dashte Khamoush, Iran
* 2021: *There Is No Evil*, Mohammad Rasoulof, Iran/Tyskland/Tsjekkia
* 2020: *Made In Bangladesh*, Rubaiyat Hossain, Frankrike/Bangladesh/Danmark/Portugal
* 2019: *Blindspotting*, Carlos López Estrada, USA
* 2018: *A Man of Integrity*, Mohammad Rasoulof, Iran
* 2017: *Hunting Flies*, Izer Aliu, Norge/Makedonia
* 2016: *Democrats*, Camilla Nielsson, Danmark
* 2015: *[[Drone (film)|Drone]]*, Tonje Hessen Schei, Norge
* 2014: *Omar*, Hany Abu-Assad, Palestina
* 2013: *Wadjd*, Haifaa Al Mansour, Tyskland/Saudi Arabia
* 2012: *[[Play (film)|Play]]*, Ruben Östlund, Sverige
* 2011: *Hands Up,* Romain Goupil, Frankrike
* 2010: *The Other Bank,* George Owashvili, Georgia/Kasakhstan
* 2009: *[[Vals med Bashir|Waltz with Bashir]],* Ari Folman, Israel
* 2008: *Little Moth,* Peng Tao, Kina
* 2007: *The Cats of Mirikitani,* Linda Hattendorf, USA
* 2006: *[[Shooting Dogs]],* Michael Caton-Jones, UK
* 2005: *Beautiful City,* Asghar Farhadi, Iran
* 2004: *In This World,* Michael Winterbottom, UK

## Kilder

* TIFF: Den Norske Filmfredsprisen 

## Eksterne lenker
* https://archive.today/20130222211015/http://www.fredsfilmprisen.no/
Transylvania (film)

***Transylvania*** er en fransk dramafilm og road movie fra 2006 regissert av Tony Gatlif og med Asia Argento i hovedrollen.  

Transylvania ble først vist i Cannes filmfestival 2006. Regissør Gatlif og komponist Delphine Mantoulet vant "Georges Delerue Prize" for beste filmmusikk ved Flandern internasjonale filmfestival. Gatlif var også nominert for "Grand Prix"-prisen. 

## Handling
Den gravide Zingarina reiser til Transilvania for å finne kjæresten, musikeren Milan. Hun reiser sammen med sine to venner Marie og Luminitsa. Zingarina treffer Milan under en festival, men etter at han avviser henne, reiser hun fortvilet videre på egen hånd. Alt endres til det bedre når Zingarina møter Tchangalo. 

## Eksterne lenker
*
The Handsome Family

**The Handsome Family** er et alternativ country-band fra Chicago i Illinois i USA.

## Historie
Gruppen ble dannet i 1993 av ekteparet Brett Sparks (vokal, gitar, keyboard) og Rennie Sparks (bass, vokal), samt trommeslager Mike Werner. Etter hvert dreide bandet seg mest om Brett og Rennie Sparks, med gjestemusikere for å kompletterte besetningen på innspillinger og konserter.
Bandet turnerte mye i både Amerika og Europa, etter de første utgivelsene *Odessa* (1995) og *Milk and Scissors* (1996).
I løpet av denne tiden fikk Brett et følelsesmessig sammenbrudd som førte til at han ble innlagt og diagnostisert med bipolar lidelse. The Handsome Familys tredje hele album, *Through the Trees* ble skrevet i etterkant av disse hendelsene og ble spilt inn i 1998 med Jeff Tweedys mobile studio.
Albumet brakte bandet til et større publikum og magasinet *[[Uncut]]* kalte det for «årets beste nye country-album».
En voksende skare av lyttere og en høyere profil gjorde at Brett og Rennie kunne slutte i jobbene sine og arbeidet med bandet på heltid. De turnerte Amerika og Europa igjen for å støtte albumet sitt fra 2000, *In the Air*. I 2001 slapp de albumet *Twilight* som Allmusic mente ledet «lytteren ned et skjønt men mørkt spor som få ville våge å gå to ganger». I 2002 slapp de et konsertalbum, *Live at Schuba's Tavern*, en innspilling fra *In the Air*-turneen fra Chicago i desember 2000.
De har senere utgitt albumene *Singing Bones* (2003) og *Last Days of Wonder* (2006). 

Duoen er nå basert i Albuquerque i New Mexico.

## Musikalsk stil
The Handsome Familys stil er en blanding av tradisjonell country, bluegrass og mordballader.
Tidlige opptak har elementer av rock, men dette ble mindre tydelig fra *Milk and Scissors* og utover.

Noen av sangene deres har blitt fremført som coverversjoner av andre kjente musikere og band som Christy Moore («So Much Wine»), Andrew Bird, Cerys Matthews, The Sadies og Sally Timms.

## Diskografi
### Album
* *Odessa* (1995) Carrot Top
* *Milk and Scissors* (1996) Carrot Top
* *Invisible Hands* (1997) Scout (tysk mini-album)
* *Through the Trees* (1998) Carrot Top/Loose
* *In the Air* (2000) Carrot Top/Vinyl Junkie
* *Twilight* (2001) Carrot Top/Vinyl Junkie
* *Singing Bones* (2003) Carrot Top
* *Last Days of Wonder* (2006) Carrot Top
* *Honey Moon* Carrot Top

;Samlere:
* *Down in the Valley* (1999) Vinyl Junkie
* *Smothered and Covered* (2003) Handsome

### Singler
* «My Beautiful Bride» (1999) Magwheel

## Eksterne lenker
* 
*
Bang Records

**Bang Records** er et plateselskap, dannet i 1965 av Bert Berns sammen med partnere fra Atlantic Records: Ahmet Ertegün, Nesuhi Ertegün og Jerry Wexler (Gerald). Forbokstavene danner selskapsnavnet: BANG.  

## Dannelsen
Berns hadde vært produsent ved Atlantic Records i en rekke år da han sammen med de andre sentrale partnerne ville danne et uavhengig plateselskap. Ganske tidlig tok Berns full kontroll over selskapet og ved Bang fikk han umiddelbar suksess med en rekke hits, blant andre «I Want Candy» med The Strangeloves, «Hang on Sloopy» med The McCoys, «Brown Eyed Girl» med Van Morrison og «Solitary Man» med Neil Diamond.

## Utvikling
Opprinnelig sto Bang for egen distribusjon, men in 1978 undertegnet de en distribusjonsavtale med CBS Records, inntil selskapet tidlig på 1980-tallet ble kjøpt av Columbia Records som da var en del av CBS. Gjennom sitt eierskap i CBS Records sitter Sony med rettighetene til Bangs produksjon, bortsett fra Neil Diamonds arbeider som han har rettighetene til selv. 

## Bang Records artister
*Paul Davis
*Neil Diamond
*The Lost Souls 
*The McCoys
*Van Morrison
*Nigel Olsson
*The Strangeloves
*Brick
*Peabo Bryson
*Derek

## Eksterne lenker
* Historien om The Bang Records (engelsk)
Morten Sundli

**Morten Sundli** (født 31. mars 1990 i Lillehammer) er en norsk tidligere fotballspiller.

Sundli ble hentet til Odd fra FF Lillehammer som midtbanespiller. Odd-trener Dag-Eilev Fagermo har blant annet sammenlignet ham med klubbens egen Morten Fevang. I likhet med sistnevnte har han siden blitt omskolert til midtstopper.

Sundli fikk sin Tippeliga-debut da han kom inn som innbytter for Odd i en kamp mot  9. mai 2010. 

Morten Sundli er gift med Jørgine Massa Vasstrand (født 1989) fra Ålesund. Hun er en norsk-italiensk blogger, influenser og personlig trener. Hun har blogget under navnet «Funkygine» siden 2014. De har to sønner sammen.

## Referanser


## Eksterne lenker
*
Børsteflaggermus

**Børsteflaggermus** er en art i gruppen småflaggermus.
Vingene er bleke og pelsen brun.

Børsteflaggermus bruker frekvenser mellom 23-115 kHz til ekkolokalisering. Mesteparten av energien ligger rundt 53 kHz og lydene varer i gjennomsnitt i 3,8 millisekunder.

Arten er oppkalt etter den tyske naturhistorikeren Johann Natterer.

De går i dvale i hule trær om vinteren.

## Forekomster i Norge
Børsteflaggermusen er en sjelden gjest i den norske faunaen. Lenge trodd man at den var utdødd i Norge, da den siste kjente observasjonen var i Oslo i 1961. Imidlertid ble arten observert på Hadeland igjen i 2010.

## Referanser




## Eksterne lenker
*
Grått lavfly

**Grått lavfly** (*Cryphia raptricula*) er en sommerfugl som tilhører familien nattfly (Noctuidae). Den forekommer på Østlandet og Sørlandet i Norge.

## Utseende
Et middelsstort (vingespenn 26–31 mm), kraftig, grått nattfly. Forkroppen er grå, bakkroppen blekt brunlig. **Forvingen** er forholdsvis smal, grå med utydelige tegninger. De mest markerte er to bueformede, lyse streker ved bakkanten. Omtrent midt i vingen har den et nyreformet, mørkt merke som vanlig hos nattfly, men dette er ofte utydelig. **Bakvingen** er gulhvit med noen mørkere skjell langs vingeårene.

## Levevis
Arten finnes særlig i områder med noen trær og rikelig med bergvegger og steinblokker. Larvene lever på lav i slekten *[[Peltigera]]* og *[[Parmelia]]* som vokser på stein og berg. De voksne sommerfuglene flyr i juli–august.

## Utbredelse
Arten forekommer i Nord-Afrika, i Europa bortsett fra de nordligste delene, og i Kaukasus og Sentral-Asia. I Norge er den relativt vanlig på Sørlandet og det sørligste Østlandet.

## Referanser




## Kilder
* Norges sommerfugler – vanlig lavfly: http://www.nhm.uio.no/fagene/zoologi/insekter/norlep/noctuidae/raptricula.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cryphia_raptricula.html
## Eksterne lenker
*
Merry Christmas

***Merry Christmas*** er et album av Bing Crosby fra 1955, opprinnelig utgitt med delvis samme innhold i 1945, og fra 1995 relansert som ***White Christmas***. Den er tidenes mestselgende juleplate. 

## Sporliste

#«**[[Glade jul|Silent Night]]**»(Franz X. Gruber, Josef Mohr, John F. Young)Innspilt 19. mars 1947 med John Scott Trotter Orchestra og Ken Darby Singers
#«**[[Å, kom nå med lovsang|Adeste fideles]]**»(John Francis Wade, Frederick Oakeley)Innspilt 8. juni 1942 med John Scott Trotter Orchestra og Max Terr's Mixed Chorus
#«**White Christmas**»(Irving Berlin)Innspilt 19. mars 1947 med John Scott Trotter Orchestra og Ken Darby Singers
#«**[[God Rest Ye Merry, Gentlemen|God Rest Ye Merry Gentlemen]]**»(trad. engelsk)Innspilt 8. juni 1942 med John Scott Trotter Orchestra og Max Terr's Mixed Chorus
#«**Faith of Our Fathers**»(Frederick William Faber)Innspilt 8. juni 1942 med John Scott Trotter Orchestra og Max Terr's Mixed Chorus
#«**I'll Be Home for Christmas**»(Walter Kent, Kim Gannon)Innspilt oktober 1943 med John Scott Trotter Orchestra
#«**[[Bjelleklang (sang)|Jingle Bells]]**»(James Pierpont)Innspilt 27. september 1943 med The Andrews Sisters samt Vic Schoen & His Orchestra
#«**[[Santa Claus Is Coming to Town]]**»(John Frederick Coots, Haven Gillespie)Innspilt 27. september 1943 med The Andrews Sisters samt Vic Schoen & His Orchestra
#«**[[Silver Bells]]**»(Jay Livingston, Ray Evans)Innspilt 8. september 1950 med Carol Richards samt John Scott Trotter Orchestra
#«**It's Beginning to Look Like Christmas**» (også kjent som «It's Beginning to Look a Lot Like Christmas»)(Meredith Willson)Innspilt 1. oktober 1951 med John Scott Trotter Orchestra og Jud Conlon's Rhythmaires
#«**Christmas in Killarney**»(John Redmond, James Cavanaugh, Frank Weldon)Innspilt 1. oktober 1951 med John Scott Trotter Orchestra og Jud Conlon's Rhythmaires
#«**Mele Kalikimaka**»(R. Alex Anderson)Innspilt 7. september 1950 med The Andrews Sisters samt Vic Schoen & His Orchestra

## Eksterne lenker
*
Arman

**Arman** er et mannsnavn med flere mulige opprinnelser. Det kan være
* et persisk navn som betyr «drøm».
* en form av *[[Armand]]*, som er en fransk form av *[[Herman]]*.
* en kortform av *[[Armando]]*, dannet av *Armand*.

*[[Armani]]* er et etternavn avledet av *Arman*, men er også et fornavn; en variant av *Arman*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Armand Carlsen (1905–1969), norsk skøyteløper
* Arman (1928–2005), fransk-amerikansk kunstner, født Armand Pierre Fernandez
* Patrick Arman Skramstad, norsk skuespiller

## Se også
* Arman Sumpe D.E., norsk band som var forløper til Popol Vuh

## Referanser


## Eksterne lenker
*
Qidong

**Qidong** kan være:
*Bydistriktet Qidong 启东 i byprefekturet Nantong i provinsen Jiangsu i Folkerepublikken Kina
* Fylket Qidong 祁东 i byprefekturet Hengyang i provinsen Hunan i Kina.
Axellus

**Axellus AS** er et selskap i Orkla Brands. Selskapet er en sammenslåing av tidligere Peter Möller's, Collett Pharma og Danske Droge. Selskapet produserer kosttilskudd, vektreduksjonsprodukter og sportsernæring som selges over hele verden.

Selskapet står bak merker som Möller's, Nutrilett, Gerimax og Maxim.

Axellus har to produksjonslokaler. Ett i Peter Möller's vei i Oslo, hvor Möller's Tran blir produsert, og ett på Ishøj utenfor Kjøbenhavn, hvor vitamintilskudd o.l. blir produsert.

Axellus byttet i 2014 navn til Orkla Health.

## Referanser


## Eksterne lenker
*
John Zhang Liren

**John Zhang Liren**  (født 1917 i Kina, død desember 2001) var katolsk undergrunnsbiskop av Hohhot i Indre Mongolia i Folkerepublikken Kina.

Han ble bispeviet sent i juni 1989. I desember samme år ble han arrestert av sikkerhetspolitiet. Han ble løslatt i april påfølgende år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1890-1958) *1934
*Erkebiskop Giuseppe Ferruccio Maurizio Rosà, O.F.M. (1888-1961) *1946 
*Biskop Peter Joseph Fan Xueyan (1907-1992) *1951
*Biskop Francis Zhou Shanfu (Zhou Fangji) (1915-1989) *1981
*Biskop  Peter Liu Guandong  (1919-2013) *1982
*Biskop *John Jiang Liren* (1917-2001) *1989 

## Referanser
Operasjon Tabarin

**Operasjon Tabarin** var en britisk militærtekspedisjon under andre verdenskrig med formål å etablere permanente baser i Antarktis.

## Hensikt

Operasjon Tabarin tjente flere hensikter. Før utbruddet av krigen hadde tyske fly sluppet markører med hakekors over Dronning Maud Land i et forsøk på å opprette et territorialkrav. I 1943 fjernet britisk personell fra HMS «Carnarvon Castle» argentinske flagg fra Deceptionøya. Det var også bekymringer i Foreign and Commonwealth Office angående hvilken rolle USA ville ta i området etter krigen. Derfor hadde britene behov for å etablere et massivt krav til en rekke ubebodde øyer og deler av det antarktiske kontinent, noe som ble forsterket av Argentinas sympati med Tyskland.

For det andre var det et behov for å hindre fienden muligheten til å etablere tilfluktssteder i området. Tyskland var kjent for å bruke fjerntliggende øyer som samlingssteder og beskyttelse for ubåter, forsyningsskip og overraskende angrep. I 1941 hadde det også vært frykt for at Japan ville forsøke å erobre Falklandsøyene, enten for å etablere en base eller for å overlevere dem til Argentina og derigjennom oppnå politisk fordel for aksen og hindre britisk utnyttelse. Deceptionøya i den britiske øygruppen Sør-Shetlandsøyene, der en norsk hvalstasjon hadde vært drevet fra 1912 til 1931, hadde en beskyttet ankerplass. I 1941 hadde britene tatt sine forholdsregler ved å ødelegge kulltipper og oljetanker for å hindre eventuell bruk av tyskerne.

## Ekspedisjonen

En gruppe på 14 mann, ledet av løytnant James Marr, forlot Falklandsøyene i de to skipene HMS «William Scoresby» og «Fitzroy» 29. januar 1944. Marr hadde tidligere deltatt i antarktisekspedisjoner med Ernest Shackleton og Douglas Mawson. Baser ble etablert nær den forlatte norske landstasjonen i Whalers Bay på Deceptionøya 3. februar 1944, der argentinske flagg ble erstattet av unionsflagget, og i Port Lockroy ved kysten av Graham Land 11. februar. Ytterligere en base ble etablert i Hope Bay 13. februar 1945 etter et mislykket forsøk på lossing av forsyninger 7. februar 1944.

Britiske territorialkrav ble ytterligere forsterket ved utgivelse av egne frimerker for hver av de fire territoriene Sør-Georgia, Sør-Orknøyene, Sør-Shetlandsøyene og Graham Land.

## Reaksjon

Beslutingen om å iverksette Operasjon Tabarin var tilsynelatende ikke en politisk avgjørelse. Winston Churchill var utenlands, og et notat indikerer at han ikke var klar over avgjørelsen. I notatet uttrykker han bekymring for at trekket kan skade forholdet til USA under forberedelsene til invasjonen av Normandie. Et svar fra Foreign Office indikerte at operasjonen ikke ble iverksatt på grunn av at USA manglende anerkjennelse av de britiske kravene, men for å gjenta britiske territorialkrav overfor Argentina og Chile.

Etter krigens slutt ble basene overlevert til Falkland Islands Dependencies Survey (FIDS), senere omdøpt til British Antarctic Survey (BAS).

## Se også

* Liste over antarktisekspedisjoner

## Litteratur
* 

## Eksterne lenker

*  British Research Stations and Refuges - History 
*  
*  Operation Tabarin Dokumentarfilm av Rockhopper TV for BBC World
Nokia 1208

**Nokia 1208** er en GSM mobiltelefon lansert av Nokia i mai 2007.

## Spesifikasjoner
*Nettverk: 2G GSM 900 / 1800 *(GSM 850 / 1900 – [[USA|US versjon]])*
*Størrelse: 102 x 44.1 x 17.5&nbsp;mm mm
*Vekt: 77 g
*Skjerm
**Type:	CSTN, 65K fargeskjerm
**Oppløsning: 96 x 98 pixels, 
**Størrelse: 1.5 '', 29 x 23 mm
*Polyfoniske ringetoner
*Vibrasjon
*2.5&nbsp;mm audio jack (lydutgang)
*Telefonbok, plass til 200 oppføringer
*Internminne: 4MB
*Loggminne: 20 oppringte, 20 mottatte og 20 tapte anrop
*SMS
*Språk: 80
*Batteri:
**Li-Ion 700 mAh (BL-5CA)
**Stand-by: Inntil 365 timer
**Taletid: Inntil 7 timer
*Farger: Rød og sort

## Eksterne lenker
* Nokia 1208 hos nokiamuseumet
* Mobilen.no  ''Brukerhåndbok''
Nordflaggermus

**Nordflaggermus** (Eptesicus nilssonii) er en art i gruppen småflaggermus.
Voksne individer har en kroppslengde på , en hale på  lengde og et vingespenn på . Et sikrere mål hos flaggermus er underarmslengde (mellom albuen og håndleddet) som hos nordflaggermus er . Den veier . Pelsen er mørkebrun med lysere flekker og hårspisser. Buken er lys grågul.

Nordflaggermus lever av flygende, nattaktive insekter, og jakter hovedsakelig i skumring. Det hender sjelden at den jakter på dagtid. 
Lyden de sender ut når de jakter har sin største styrke rundt 30 kHz, og er ikke hørbar for mennesker. De har sosiale lyder som er noe lavere i frekvens, og de kan frese som en skremmelyd når de blir truet eller redde. Denne skremmelyden er med hensikt hørbar for oss.

Den finnes i de fleste habitater som bygder, skog, kulturlandskap og kyst. Flere steder finner man også arten i alpine habitater. I Norge er nordflaggermus påvist ynglende i områder med middeltemperatur for juli helt ned til 10 grader celsius. Ut på sensommeren, i begynnelsen av august, jakter mange nordflaggermus langs rekker av gatelys hvor mange insekter samler seg. Utpå høsten finner man hoveddelen av nordflaggermusene jaktene ved gatelys.

Nordflaggermus finnes i Europa og Asia, fra England i vest til Hokkaido i øst og nordre India i sør. Nordflaggermus er eneste flaggermus som finnes over hele Norge, helt til Finnmark.

I den kalde årstiden går de i dvale. Kun noen få blir påvist i gruver om vinteren. Vanlig brukte overvintringsplasser kan være bygninger, bergsprekker og steinur.

## Referanser




## Eksterne lenker
* 
* 
Artsfakta for nordflaggermus.
Blek engmåler

**Blek engmåler** (*Idaea pallidata*) er en sommerfugl i gruppen av de egentlige målere  (Geometridae). Den finnes på Østlandet i Norge.

## Utseende
En liten (vingespenn 16 – 20&nbsp;mm), slank, blekt brunlig grå til nesten hvit måler, grunnfargen kan også være lysbrun. Vingene har spredte, mørkere skjell og fem tverrbånd som ofte er ganske utydelige. Larven er gråbrun, med en U-formet, mørk tegning på ryggsiden av hvert kroppsledd.

## Levevis
Larvene lever på visne og tørre blader av en rekke ulike planter, blant andre ryllik, vendelrot, mjødurt og blåbær. De voksne målerne flyr om natten i mai – juni og kommer gjerne til lys.

## Utbredelse
Arten forekommer over det meste av Europa, bortsett fra Den iberiske halvøy, og i det nordlige Asia. I Norge er den bare funnet i den sørlige delen av Østlandet vestover til Aust-Agder.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Gustav Wied

**Gustav Johannes Wied** (født 6. mars 1858 i Branderslev ved Nakskov, død 24. oktober 1914 i Roskilde) var en dansk forfatter. Han var kjent som en samfunnsrefser som benyttet alle muligheter til å spidde borgerskapet.

## Liv og virke
### Bakgrunn
Han vokste opp på landet, noe som til en viss grad avspeiler seg i hans bøker. Men han kom i meget ung alder til København, hvor han ble bokhandlermedhjelper hos C.A. Reitzels Boghandel. Sommeren og høsten 1884 arbeidet han som huslærer på godset Overgård ved Mariager Fjord, hvor han bl.a. katalogiserte herregårdsbiblioteket. Samme år tok han til København. Samtidig med å arbejde som timelærer forberedte han seg med møye til studentereksamen; han bestod i 1886 og ble cand. phil. i 1887.

### Forfatterskap
Han ble så knyttet til Dagbladet København, hvor han fikk publisert sine første tekster. 

I 1889 fikk han gitt ut sitt første verk, som er kalt *et sørgespill*, men deretter fulgte verker i den muntre sjanger på rekke og rad. *En Bryllupsnat* fra 1892, skuespill i en akt, handler om en bestemor som vil drepe sitt barnebarn. Det høstet så stor uvilje at det ble ikke spilt ferdig en gang. *Barnlige Sjæle* fra 1893 karakteriseres som en samling yderst vovede fortellinger.

I de senere år slo han inn på dramatikk og skrev helst skuespill. 

I 1896 ble han gift med Alice Tutein (1869-1958). Herved kom han i kontakt med sin svigerfar Frederik Christian Ferdinand Tutein på Høgholt i Vendsyssel som skulle bli en betydelig kilde til hans personkarakteristikker og kritikk av borgerskapet. Tutein skal ha vært inspirasjon til hovedpersonen i romanen *[[Fædrene æde druer]]*.

Gustav Wied skrev  både dikt, skuespill og de såkalte satyrspill, skuespill med grundige beskrivelser av interiører, stemninger og personernes tanker. Satyrspillene er Gustav Wieds fornyelse av den danske litteratur. Hans største satyrspill *Dansemus* ble utgitt i 1905. Dets motto er: «Ja, vi danser alle efter en højere Lirekasse, Deres Excellence». 

På det siste ble hans bøker mer upopulære og Wied led jevnlig av kraftige magesmerter. Denne kombinasjonen førte til at han besluttet å «gjøre en ende på det hele». Derfor inntok han 24. oktober 1914 en dødelig dose cyankalium.

## Bibliografi

Blant Gustav Wieds verk kan nevnes:
* *En Hjemkomst* (et sørgespill, skuespill) – 1889
* *Silhuetter* (noveller) – 1891
* *En Bryllupsnat* (skuespill) – 1892
* *Barnlige Sjæle* (noveller) – 1893
* *[[Slægten (roman)|Slægten]]* – 1898 (filmatisert i 1978)
* *[[Livsens ondskab]]* – 1899 (filmatisert som tv-serie i 1971, sendt i 1972)
* *Thummelumsen* (skuespill) – 1901
* *[[Skærmydsler]]* – 1901
* *Den gamle Pavillon* (skuespill) – 1902
* *[[Knagsted]]* – 1902
* *Dansemus *(skuespill) – 1905
* *[[Fædrene æde druer]]* – 1908
* *Circus Mundi* (fortellinger) – 1909
* *Kærlighed – Fire Idyller* (skuespill) – 1909
* *Ærtehalm* (skuespill) – 1909
* *[[Pastor Sørensen og Co.]]* – 1913
* *Imellem Slagene* (fortellinger & skuespill) – 1914
* ''Digt og virkelighed (erindringer) – 1914

## Referanser


## Eksterne lenker
* 
*
Nokia 1600

**Nokia 1600** er en serie med mobiltelefoner fra Nokia. Både **Nokia 1600 OLD**, **Nokia 1600b** og Nokia 1600 går under betegnelsen Nokia 1600. Telefonene ble lansert i 2005. Nokia 1600 er designet for å brukes med kontantkorttjenester og har noen likheter med Nokia 1100. Telefonene er laget spesielt for personer i utviklingsland.

## Referanser


## Eksterne lenker
*  nokiamuseum.com
American-180

**American-180** er en amerikansk maskinpistol utviklet av Richard Casull på 1960-tallet.

Våpenet har et høykapasitets tallerkenmagasin og er i kaliber .22 Long Rifle. Det ble oftest brukt av politi og fengselsbetjenter.

Fordelen med maskinpistolen var mange; det bruker rimelig ammunisjon, har lite rekyl, høy magasinkapasitet, liten fare for gjennomskyting og rikosjetter, samt lav vekt. Ulempene var svak ammunisjon, tekniske problemer, og lang tid for å skifte magasin.

## Eksterne lenker
* Modern Firearms – American-180 submachine gun
Klippelavfly

**Klippelavfly** (*Cryphia domestica*) er en sommerfugl som tilhører familien nattfly (Noctuidae). Den er bare funnet i ytre Telemark og i Vestfold i Norge.

## Utseende
Et middelsstort (vingespenn 24 – 28 mm), middels kraftig, gråhvitt nattfly. **Forvingen** er gråhvit til noe gulaktig, med grå felter ved roten og i et bredt, uregelmessig bånd i midten. Den grå fargen har ofte et markert grønnskjær. Mønsteret gir utmerket kamuflasje når den sitter på lavbevokste steiner. **Bakvingen** er gråhvit, noe lysere ved roten. Larven er mørkegrå, med korte, hvite børster og en gul eller oransje ryggstripe. 

## Levevis
Larvene lever på laven *[[Lecidea confluens]]*, som vokser på bergvegger og store steinblokker. De voksne sommerfuglene flyr om natten i juli – august og kommer gjerne til lys.

## Utbredelse
Arten forekommer i Europa, unntatt lengst i nord. I Norge er den funnet noen steder i Grenlands-området i ytre Telemark, og på Mølen i Vestfold. Arten er listet som sårbar (V) på Norsk rødliste for arter. Den kan være truet av utbygging i Grenlands-området og muligens av sur nedbør som dreper laven den er avhengig av.

## Kilder
* Norges sommerfugler – klippelavfly: http://www.nhm.uio.no/fagene/zoologi/insekter/norlep/noctuidae/domestica.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cryphia_domestica.html
* UK moths, *Cryphia domestica*: https://web.archive.org/web/20071108090154/http://www.ukmoths.org.uk/show.php?bf=2293
## Eksterne lenker
*
Arsenal Shipka

**Shipka** er en bulgarsk maskinpistol i kaliber 9 x 18 mm PM.

Den ble først produsert i 1996 av det bulgarske selskapet Arsenal. Den blir produsert for det bulgarske politi og forsvar, og blir også eksportert i større mengder. Våpenet er kompakt og tiltenkt personell i kjøretøy eller andre som trenger kompakte våpen for kamp på kort hold.

Prototypene på maskinpistolen ble produsert i kaliber 9 mm Mauser og hadde 30 patroners våpenmagasin.
Mekanisk fremdriftssystem

**Mekanisk fremdrifttssystem** er den mest vanlige formen for fremdriftssystem for skip i dag. Alternativet er dieselelektrisk.

Ved mekanisk motoroverføring, er propellen direkte koblet mot motoren ved hjelp av en aksling. Alternativt kan den kobles sammen med et gir. Denne mekaniske løsningen gir et lavere overføringstap enn andre løsninger, og lønner seg først og fremst hos skip som går med konstant belastning. 

Når man har en slik løsning kan man koble en akselgenerator til akslingen for strømproduksjon. Alternativt må en hjelpemotor være i drift for å produsere strøm til resten av skipet.
NSB type 2

**NSB type 2** er en lokomotivtype fra jernbanens barndom i Norge. Den ble bygget i tre eksemplarer hos Robert Stephenson and Company i 1861 for Kongsvingerbanen. Sammen med lokene av type 1, utgjorde disse seks lokene trekkraften på Norges første statsjernbane de første årene. De lignet en del på Norsk Hoved-Jernbanes første lok av litra A, men var mindre og hadde fyrkassen plassert mellom drivakselene, og var således ingen longboilere slik litra A var.

Etter hvert som lokene ble for små for trafikken på Kongsvingerbanen, ble de overført til annen og lettere trafikk på andre baner. Nr. 15 og 16 gikk til Solørbanen i 1906, mens nr. 17 ble overført til Eidsvoll–Ottabanen allerede i 1896.

Lokomotiv nr. 15 ble hugget opp, men nr. 16 og 17 eies av Norsk jernbanemuseum. Nr. 16 er utstilt, mens nr. 17 er driftsklart og trekker Karettoget som går noen turer sommerstid mellom Hamar og Elverum. Nr. 17 fikk navnet «Caroline» i forbindelse med restaureringen til NSBs 100-årsjubileum i 1954. Loket hadde vært utrangert fra NSB siden 1920, men ble brukt mellom 1921 og 1953 på Klevfos Cellulose- & Papirfabrikk, og gikk der under tilnavnet «Klevfossmerra». Loket ble restaurert tilbake til et utseende loket hadde rundt 1900, nemlig med førerhytte noe disse lokene ikke hadde opprinnelig. Nr. 16 viser loktypen i mer original utførelse med kun vindskjerm til beskyttelse for personalet.

## Litteratur
* 

## Eksterne lenker
* Type 2  – NJK Materielldatabasen
* Type 2 – Jernbane.net
Pandora (andre betydninger)

**Pandora** kan vise til:

* Pandora, skikkelse i gresk mytologi.
* 55 Pandora, en hovedbelteasteroide.
* Pandora (måne), en av Saturns måner.
* Pandora (roman), av Anne Rice.
* Pandora (sang), av Madina Lake.
* Pandora (sanger), svensk Eurodance-artist.
* Pandora Internet Radio, musikknettsted og online radiostasjon
* Pandora (firma), dansk gull- og sølvvarefabrikant
* Pandora (konsoll), en spillkonsoll
Anders Nyland

**Anders Nyland** (født 20. oktober 1975) er en norsk tidligere pressemann og redaktør.

Han har vært sjefredaktør i *[[Akershus Amtstidende]]* (2006–2009) og *[[Bergensavisen]]* (2009-16). Han begynte sin journalistiske karriere i 1997 som frilanser i *[[Østlandets Blad]]*, der han senere ble leder for nyhetsavdelingen. Han sitter også i A-pressens redaktørutvalg.http://www.journalisten.no/story/56153

Han har også hatt verv i flere nasjonale og internasjonale presseorganisasjoner. Han har sittet i styret for World Editors Forum og vært styremedlem i International Press Institutes norske komite. Nyland har i tillegg vært styreleder i Hordaland avis- og medieforening, og sittet i styrene for Media City Bergen AS, NCE Media og Media Region Bergen.

Nyland er styreleder i Stiftelsen Robin Hood Huset siden 2017.

## Referanser